Meur a raktres a  eskemmoù Maya/Breizh a zo bet savet eta : ur festival diwar an Identitelezh e miz gouere 2007 ha donedigezh ur strollad yaouank a vretoned : « An Alouberion » er Gwatemala, tabutoù, e-pad ar festival, diwar tem ar chelenn liesyezhel, ha meur a atalier dañs ; mont a ra en-dro eskemmoù niverus etre klasoù pevaridi ha tredeidi eus ar skolajioù Diwan eus Gwened ha Kemper gant klasoù an IXCAN, abaoe miz gwengolo ; aozadur bannieloù hag enrolladurioù e yezh vaya a zo e pleustr evit Gouel Yezhoù ar Bed e miz mae  2008 e Brest ; ur pezh-choari « La Lune dans le Gouffre » a vez savet gant tud yaouank deus an IXCAN hag ur strollad vrezhonegour eus Gwened war ar memes tro ; ur BD, awenet gant ar pezh-choari-se, a zo o vont da vezañ krouet ivez, hag e vo embannet e Spagnoleg hag e Brezhoneg…